alexandrainst/scandi-wiki huggingface dataset:
Strybarkmåler

Strybarkmåler (Alcis jubata) er en sommerfugl i gruppen av de egentlige målere  (Geometridae). Denne forholdsvis sjeldne, grå arten har larver som lever på lav, særlig skjegglav og strylav (Usnea spp.). Den er funnet nord til Nord-Trøndelag i Norge, men mangler helt på Vestlandet. Arten blir vurdert som Nær truet (NT) på Norsk rødliste for arter fra 2010.

Utseende 
En middelsstor (vingespenn 28 – 33 mm) og middels slank, lysgrå måler. Hannen har fjærformede antenner. Forvingen er lysgrå med to utydelige, uregelmessige, mørke tverrbånd, en mørk flekk rundt midten av vingen og en ved fremkanten nær vingespissen. Forvingens ytterkant er for det meste mørk. Bakvingen er gråhvit med et tynt, mørkt tverrbånd. Larven er karakteristisk, naken og ganske kraftig bygd til målerlarve å være. Den er grågrønn med tre svarte flekker på siden av hvert kroppsledd.

Levevis 
Strybarkmåleren finnes i skog med rikelig lav-vekst på trærne. Larvene lever på strylav og skjegglav. De voksne målerne flyr om natten og hviler gjerne på lavkledte trestammer om dagen, der de er meget godt kamuflerte. Denne arten er avhengig av lavartene den lever på, og fordi disse mange steder har gått tilbake på grunn av luftforurensing, er den regnet som en truet art i mye av Europa.

Utbredelse 
Strybarkmåleren lever i Europa. I Norge er den funnet på Østlandet vestover til Aust-Agder og i Trøndelag, men mangler helt på Vestlandet.

Referanser

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Ennominae
Sommerfugler på norsk rødliste
Sommerfugler formelt beskrevet i 1784
Dyr formelt beskrevet av Carl Peter Thunberg
Anastasija Kapatsjinskaja

Anastasija Aleksandrovna Kapatsjinskaja (russisk Анастасия Александровна Капачинская, født 20. november 1979 i Moskva, Russland) er en russisk friidrettsutøver.
Under VM i friidrett innendørs i 2004 vant hun opprinnelig 200 meter, men ble diskvalifisert etter å ha testet positivt på stanozolol, og utestengt i to år. Kelli White, vinner på 200 meter under VM i 2003, mistet gullet til nettopp Kapatsjinskaja, etter hennes tilknytning til BALCO-laboratoriet.

I forbindelse med retesting av prøver tatt i forbindelse med OL i 2008 ble det funnet forbudte stoff og Kapatsjinskaja mister sølvmedaljene sammen med lagvenninnene på 4 × 400 meter stafett damer.

Referanser

Eksterne lenker 
 

Russiske sprintere
Verdensmestere i friidrett
Europamestere i friidrett
Deltakere for Russland under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2012
Deltakere for Russland under Sommer-OL 2012
Friidrettsutøvere under Sommer-OL 2012
Personer fra Moskva
Fødsler i 1979
Verdensmestere i friidrett innendørs
Deltakere for Tyskland under EM i friidrett 2002
Irbit (elv)

Irbit (russisk: Ирбит) er ei elv i Sverdlovsk oblast i Russland. Den er ei sideelv til Nitsa. Elva har sitt utspring nær byen Sukhoj Log og renner i hovedsakelig nordøstlig retning til den munner ut i Nitsa ved byen Irbit. Elva er 171 kilometer lang, og har et nedbørfelt på .

Referanser 

Elver i Sverdlovsk oblast
Tivat lufthavn

Tivat lufthavn (serbisk: Аеродром Тиват/Aerodrom Tivat, kroatisk: Zračna luka Tivat)  er den internasjonale flyplassen i Tivat, Montenegro. Flyplassen ligger 4 km fra sentrum av byen og er den ene av to internasjonale flyplasser i landet, i tillegg til Podgorica lufthavn. Begge drives av det statlige selskapet Aerodromi Crne Gore.

Trafikk 
Tivat lufthavn betjente 910 533 passasjerer i 5 294 flybevegelser i 2014.

Selskaper og ruter 

Austrojet (Banja Luka, Salzburg, Stuttgart)
Montenegro Airlines (Beograd, Frankfurt, London-Gatwick, Moskva-Domodedovo, Niš, Paris-Charles de Gaulle, Zürich)
Moskovia Airlines (Moskva-Domodedovo)
S7 Airlines (Moskva-Domodedovo)
Travel Service (Praha)
Austrian Airlines (Innsbruck)
Atlant-Soyuz (Moskva-Domodedovo)
SAS (Oslo)
Norwegian Air Shuttle (Oslo)
Ural Airlines (Ekaterinburg [sommerrute 7. juni – 25. oktober])

Eksterne lenker
 Flyplassens hjemmeside

Flyplasser i Montenegro
Den lille prinsen

Den lille prinsen (fransk: Le Petit Prince) er ei barnebok fra , skrevet og illustrert  av den franske forfatteren Antoine de Saint-Exupéry. Boka regnes som en klassiker, og oppfattes både som ei barnebok og som etisk fabel for alle aldre. Gjennom fortellingen presenterer forfatteren sitt humanistiske livssyn, slik det også er kjent fra hans romaner for voksne.  

Han skrev den sommeren og høsten 1942 mens han bodde i Asharoken, New York, etter å ha forlatt Frankrike i kjølvannet av landets kapitulasjon til Tyskland under andre verdenskrig.

Innhold 
Den lille prinsen bor på asteroide B 612. En dag begir han seg på reise fra planet til planet i nærheten av sin egen asteroide. Han ønsker å finne en venn, men finner bare stiliserte representanter for ulike destruktive typer: «kongen» – som lever for å herske over andre, «drankeren» – som flykter fra livet og skammen, «businessmannen» – som teller stjernene for å sette dem i banken, «geografen» – som er mer opptatt av å registrere enn av å leve, «den forfengelige mannen» – som er avhengig av andres respons, og «den ensomme lyktetenneren» – som er tvangsmessig styrt av regler og rutiner. På rundreisen forsømmer han sitt eneste ansvar: en rose på sin egen asteroide. «Gjennom sin reise mellom planetene og etter å ha møtt en klok rev og en lur slange forstår Den lille prinsen at han elsker rosen sin. Og mens flyveren gjennom sitt møte med Den lille prinsen forstår hva som er viktig i livet sitt, forstår vi lesere samtidig hva som er viktig i vårt.»

Fortellingen om prinsen er lagt inn i en rammefortelling om en jagerflygers møte med hovedpersonen etter et havari ute i Saharaørkenen. Forfatteren var selv jagerflyger.

Boka i ettertid 
Boka utkom på norsk i 1962, oversatt av Inger Hagerup. 

Den er dramatisert for scene, radioteater, dukketeater, som opera (av Rachel Portman) og som musikal. En musikalfilm i 1974 ble skrevet av Alan Jay Lerner med musikk av Frederick Loewe og med Gene Wilder i rollen som reven. En animeserie for tv i 39 episoder ble produsert av det japanske studioet Knack Productions 1978–79. En ny animasjonsfilm i regi av Mark Osborne, Den lille prinsen, hadde premiere i 2015.

Boka inngår i flere klassikerutvalg, som Bokklubbens Barnebibliotek, Århundrets 100 bøker ifølge Le Monde og Århundrets Bibliotek.

Referanser

Eksterne lenker 
 

Franske barnebøker
Franske bøker
Bøker fra 1943
Fylkesvei 4530

Fylkesvei 4530 går mellom Lura og Soma i Sandnes. Veien er 2,3 km lang.

Frem til 2019 hadde veien betegnelsen fylkesvei 328.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Sandnes
Fylkesvei 4474

Fylkesvei 4474 går mellom Øksnevad og Orstad i Klepp kommune. Veien er 2,0 km lang.

Frem til 2019 hadde veien betegnelsen fylkesvei 253.

Kommuner og knutepunkter

 Øksnevad
 Orstad

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Klepp
Hovda

Hovda er ei elv i Stor-Elvdal og Åmot kommuner i Innlandet. Over storparten av sin lengde danner elva grense mellom de to kommunene.

Elva har utløp fra Storhovden og renner først mot sør på vestsida av Hovdsjøfjellet. Etter samløpet med Hemla, som kommer inn fra vest, og fortsetter til den munner ut i Glåma mellom Rena og Steinvik. Hovda er 21,1 kilometer lang (24,9 km medregnet Sandbekken, som munner ut i Storhovden). Sideelva Hemla er imidlertid både lengre og har større vannføring enn hovedelva ved samløpet, og regnet fra Hemlas utspring på Gråberget til Hovdas munning i Glåma er vassdragets totale lengde 35,5 kilometer.

Den øvre delen av vassdraget nås ved å ta Strandsæterveien, som starter ved Strand kirke og går opp til hytteområdene på Hovdsjøfjellet. Den nedre delen nås ved å bruke Hovdliveien, som går på sørsida av elva opp til Hovdedalen sæter.

Referanser 

Glommavassdraget
Elver i Stor-Elvdal
Elver i Åmot
Rold Skov

Rold Skov, som ligger sentralt i Himmerland mellom Arden og Skørping, er Danmarks største sammenhengende skogkompleks med ca. 8 600 ha. I skogen ligger Den Jyske Skovhave og Rebild Bakker.

Rold Skov har opp gjennom tidene vært forbundet med røveri og voldelige overfall. På 1830-tallet lyktes det å opptrevle en større bande, som førte til rettssaker som pågikk syv år fra 1837 til 1844. En av de dømte hadde tilnavnet Bettefanden og ble senere beskrevet av Steen Steensen Blicher i novellen med samme navn i 1846.

Rold Skov er sterkt kupert, hvilket gir forutsetninger for kildevann og innsjøer. Kildene omfatter Lille Blåkilde, som tross navnet gir 150 liter per sekund, Ravnkilde, Gravlevkilden og Egebækkilden. Madum Sø øst for skogen er den største sjøen med mulighet for bading, størrelsesmessig etterfulgt av Store Økssø og Mossø. Ved skogens nordvestkant ved Gravlev er Gravlev Sø i Lindenborg Ådal under reetablering etter å ha vært drenert i en årrekke.

75% av skogen er privateid, hvor Lindenborg Gods, Nørlund Gods og Willestrup Gods tegner seg for hovedparten, og den danske stat eier de resterende 25%. Statens andel administreres av Buderupholm Statsskovdistrikt.

Kilder 
 Rold Skov, Skov- og naturstyrelsen, vandreture i statsskovene nr. 114.

Mariagerfjords geografi
Rebild kommune
Skoger i Danmark
Gunn Nyborg

Gunn Lisbeth Nyborg (født 21. mars 1960) er en norsk, tidligere fotballspiller. Hun spilte 17 sesonger for Asker FK (1975–1992), én sesong for danske Fortuna Hjørring (1987) og fire sesonger for Nikko fra Japan (1992–1996). Hun spilte NFFs 110 første kvinnelandskamper på rad og scoret 20 mål. Hun ble europamester og dansk cupmester i 1987, japansk cupmester i 1993, vant uoffisielt VM-gull i 1988, var EM-finalist i 1989, og EM- og VM-finalist i 1991. 

Hun ble norgesmester med Asker FK 1984, 1990, 1991, seriemester med Asker FK 1988, 1989 og 1991.

Gunn Nyborg mottok FIFAs Order of Merit i 1994.

Referanser

Eksterne lenker 
 

Norske fotballspillere
Norske damelandslagsspillere i fotball
Europamestere i fotball
Norgesmestere i fotball
Norske fotballspillere i Japan
Fotballspillere for Asker Fotball
Fødsler i 1960
Sportsdrikk

Sportsdrikk er en type energidrikke som ofte drikkes til trening. Sportsdrikkene inneholder karbohydrater og elektrolytter og skal sørge for at væskebalansen i kroppen blir opprettholdt, og at kroppen får tilført ny energi under treningen. 

Daglig bruk av sportsdrikker kan ødelegge emaljen på tennene på grunn av det høye syrenivået.

Referanser

Energidrikker
Sport
Klimakonferansene i Sarpsborg

Klimakonferansene i Sarpsborg eller CC8 og CC9 (forkortelse for Climate Conference 08/09 (klimakonferanse 08/09)), er to konferanser avholdt på Hafslund hovedgård i Sarpsborg. Konferansene har fokus på klima og miljø. CC8 ble avholdt 5.–6. juni 2008, mens CC9 ble arrangert 4.–5. juni 2009. Arrangørene er Club de Madrid, Bellona og Hafslund ASA.

CC8
CC8 ble avholdt 5. (verdens miljødag) til 6. juni 2008. Den var en del av forhandlingene om en ny klimaavtale som skal erstatte Kyoto-avtalen. Forhandlingene avholdes generelt av FN, og ble startet ved klimatoppmøtet på Bali i 2007, og skal fullføres ved et nytt toppmøte i København i 2009. Konferansen samlet forskjellige internasjonale representanter fra ulike områder innen politikk (herav mange statsledere), klima, næringsliv, utdanning og andre organisasjoner, blant annet Ricardo Lagos, Gro Harlem Brundtland (begge spesialutsendinger for klimaendringer i FN), Lord Nicholas Stern, Göran Persson, Jennifer Mary Shipley og Kjell Magne Bondevik, samt flere representanter for Bellona, herunder lederen Frederic Hauge.

Konferansen avsluttet med en felles uttalelse fra de ulike deltakerne, utformet som et åpent brev til verdens ledere. Brevet besto av fem punkter: Teknologisk utvikling, forskning og investeringer, prioritering av lavkarbon teknologi, effektiv internasjonal pengebistand og nasjonale allianser i klimakampen.

Klimakonsert 
Lørdag 7. juni ble det avholdt konsert med blant annet Madcon, Surferosa, Henning Kvitnes, Bertine Zetlitz, Ida Maria, deLillos'85, CC Cowboys og Kaizers Orchestra. Konferansierer var Thomas Numme og Harald Rønneberg.

Referanser

Eksterne lenker 
CC9
 

CC8
 
 CC8 dekket av Sarpsborg Arbeiderblad
 CC8 på Bellonas hjemmesider

Hendelser i 2008
Hendelser i 2009
Klimakonferanser
Sarpsborg
Konferanser i Norge
Konferanser på 2000-tallet
Halina Karnatsevitsj

Halina Karnatsevitsj (hviterussisk Галіна Карнацэвіч, født 2. november 1969) er en hviterussisk maratonløper.
Hennes fremste prestasjon er tolvteplass på maraton under VM 2005 med tiden 2:27:14 timer, som også er personlig rekord.

I 2006 testet Karnatsevitsj  positivt på stanozolol, og ble utestengt i to år.

Referanser

Eksterne lenker 
 

Belarusiske maratonløpere
Fødsler i 1969
Deltakere for Belarus under VM i friidrett 2005
Yang Jiechi

Yang Jiechi (kinesisk: 杨洁篪, pinyin: Yáng Jiéchí, født i mai 1950 i Shanghai i Folkerepublikken Kina) er en kinesisk kommunistisk politiker. Han var utenriksminister i Folkerepublikken Kina, fra 27. april 2007 til 16. mars 2013. Han ble statsråd i 2013 under statsminister Li Keqiang, og er en av landets mest innflytelsesrike utenrikspolitikere.

Biografi 
Yang har utdannelse fra University of Bath og London School of Economics fra 1973 til 1975. Han tjenestegjorde som diplomat i USA, som annensekretær i 1983 og en senere runde som ambassadør fra 2001 til 2005. Han har også vært viseutenriksminister med særlig ansvar for Latin-Amerika, Hongkong, Macao og Taiwan.

Under sin tid som ambassadør i Washington D.C. bidro Yang til å dempe spenningen mellom USA og Kina etter kollisjonen i 2001 mellom et amerikansk EP-3 spionfly og et kinesisk jagerfly nær øya  Hainan i Sørkinahavet. 

I april 2007 overtok Yang etter Li Zhaoxing, som hadde tjent som utenriksminister siden 2003. Han ble Folkerepublikkens tiende utenriksminister, og innehadde dette embedet til mars 2013.

Han ble så statsråd under statsminister Li Keqiang, og er en av landets mest innflytelsesrike utenrikspolitikere.

Eksterne lenker 
 
  
 Biografi – Yang Jiechi, Xinhuanet.

Personer fra Shanghai
Kinesiske politikere
Alumni fra London School of Economics
Kinesiske ambassadører
Ambassadører til USA
Hu-Wen-administrasjonen
Shirley Douglas

Shirley Douglas (født 2. april 1934 i Weyburn i Saskatchewan i Canada, død 5. april 2020 i Toronto) var en kanadisk filmskuespiller og aktivist.

Liv og virke

Bakgrunn
Shirlet Douglas var datter av Irma May (født Dempsey, 1911–1995) og den skotskfødte Tommy Douglas (1904–1986). Faren var en ledende politiker i Canada. Han var første leder av det føderale New Democracy Party og delstatsminister i Saskatchewan.

Skuespiller
Douglas opptrådte som med skuespiller da hun var 16 år gammel. Hun gikk først på Banff School of Fine Arts og fra 1950 til 1952 på Royal Academy of Dramatic Art i London. Etter eksamen derfra spilte hun i britiske teateroppsetninger og av og til på fjernsynet. 

I 1957 vendte hun tilbake til Canada. I 1962 ble hun engasjert for en birolle i Stanley Kubricks Lolita.

Hun fikk en sønn, Thomas, i sitt første ekteskap, og tvillingene Rachel og Kiefer Sutherland i sitt annet ekteskap. Hun var gift med skuespilleren Donald Sutherland i tidsrommet 1966–1971.

Politisk var hun hele livet engasjert i arbeid mot rasisme og for offentlig helsevesen. Hun var engasjert i arbeid mot Vietnamkrigen. På grunn av sin støtte til Black Panthers ble hun nektet arbeidstillatelse i USA og arrestert i 1969 for besittelse av ulovlig sprengstoff. Hun ble frikjent i rettssaken.

Filmografi 
 Corner Gas (2008) – Shirley Douglas ('The Final Countdown')
 The Path to 9/11 (2006) – Madeleine Albright 
 Corner Gas (2005) – Peg ('Trees a Crowd')
 Robson Arms (2005)- Pauline Dubois
 The Christmas Shoes (2002) – Ellen Layton
 Made in Canada (2001)  – Cybill Thornbush ('Beaver Creek Commercials')
 The Law of Enclosures (2000) – Myra
 A House Divided (2000) – Elizabeth Dickson
 Woman Wanted (2000) – Peg
 Shadow Lake (1999) – ? 
 Barney's Great Adventure (1998) – Grandma Greenfield
 The Silver Surfer (1998) – Infectia
 Franklin (television series) (1997) – Narrator
 Wind at My Back (1996) – May Bailey
 Flash Gordon (1996) – ?(voice) 
 Johnny's Girl (1995) – Mrs. Hardwick
 Redwood Curtain (1995) – Schyler Noyes
 Mesmer (1994) – Duchess DuBarry
 Shattered Trust: The Shari Karney Story (1993) – Vivian Karney
 The Hat Squad (1992) – Kitty (#1) (pilot)
 Road to Avonlea (1992) – Miss Cavendish ('High Society') 
 The Shower (1992) – Marie
 Passage of the Heart (1992) – Katherine Ward
 Street Legal (1990–91) – Mayor Riley
 Alfred Hitchcock Presents (1989) – Monica Logan ('Driving Under the Influence')
 Tvillingskjebner (1988) – Laura
 Shadow Dancing (1988) – Nicole
 Really Weird Tales (1987) – Edna Besley ('Cursed with Charisma')
 Screwball Academy (1986) – Dadapopoplous' wife
 Turning to Stone (1985) – Lena
 The Wars (1983) – Mrs. Lawson
 Nellie McClung (1978) – Nellie McClung
 Lolita (1962) – Mrs. Starch
 Joe MacBeth (1955)
 Singin' in the Rain (1952)
 The Wizard of Oz (1939) – Young Munchkin

Referanser

Eksterne lenker 
 
 

Canadiske skuespillere
Personer fra Saskatchewan
980 Anacostia

980 Anacostia er en hovedbelteasteroide. Den ble oppdaga den 21. november 1921 av George Henry Peters fra U.S. Naval Observatory i Washington, D.C.. Den er oppkalt etter bydelen Anacostia i Washington, DC og elven, som den har sitt navn fra.

Eksterne lenker 
 
 Minor Planet Center – «Discovery Circumstances: Numbered Minor Planets»

Hovedbelteasteroider
S-type-asteroider
L-type-asteroider
Artikler i astronomiprosjektet
Himmellegemer oppdaget i 1922
Lørenbyen

Lørenbyen er et boligutbyggingsprosjekt i på Løren i Oslo i regi av Selvaagbygg. I Lørenbyen skal det bygges over  boliger innen 2012.
En stor del av Lørenbyen bygges i gamle Løren leir. Sentralt i Lørenbyen ligger Peer Gynt skulpturpark og Kanonhallen, en fredet bygning fra 2. verdenskrig som nå er gjort om til kulturhus.

Referanser

Eksterne lenker
 Lørenbyens hjemmeside

Løren
Fylkesvei 3404

Fylkesvei 3404 går mellom Førstøyl og Heimdal i Tokke kommune. Veien er 5,8 km lang.

Frem til 2019 hadde veien betegnelsen fylkesvei 804 (Telemark).

Kommuner og knutepunkter

 Førstøyl
 Heimdal

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Tokke
Hossein Ghazavi

Hossein Ghazavi (født 1966) er en iransk økonom. Han er visesentralbanksjef i Irans sentralbank.

Ghazavi er Master of Science i samfunnsøkonomi fra Imam Sadeq University i 1986. I 1999 presenterte han sin doktoravhandling. 

Før han begynte i sentralbanken har han hatt stillinger i økonomi- og finansministeriet. Han begynte der i 1989, og har hatt forskjellige roller, bl.a. syv år som generaldirektør. I 2005 ble han generaldirektør for det nyetablerte enheten for lån, internasjonale organisasjoner og institusjoner, og i 2006 fikk han plass i styret i Irans eksportutviklingsbank (Export Development Bank of Iran).

Eksterne lenker 
 Presentasjon på sentralbankens hjemmeside

Iranere
Sentralbanksjefer
Fødsler i 1966
Tahmasb Mazaheri

Tahmasb Mazaheri (født 1953) er en iransk økonom. Han er sentralbanksjef i Irans sentralbank. Han har vært sentralbanksjef siden september 2007. 

Han er Master of Science innen byggeteknikk, og har i tillegg en doktorgrad fra Universitetet i Teheran. 

I tillegg til å være sentralbanksjef er Mazaheri adm.dir. i Islamic Development Bank, senior viseminister i økonomi- og finansministeriet i Iran, og adm.dir. i Export Development Bank of Iran (EDBI). Han sitter også i styret i bl.a. Irans eksportgarantifond og Irans børs.

Sentralbanksjefer
Fødselsdato ikke oppgitt
Iranske økonomer
Iranske politikere
Oda Helen Sletnes

Oda Helen Sletnes (født 10. februar 1953) er norsk arkitekt og diplomat. Hun er fra januar 2019 Norges ambassadør til Frankrike ved Norges ambassade i Paris.

Bakgrunn 
Sletnes påbegynte i 1972 studier ved Norges tekniske høgskole og avla i 1977 eksamen som arkitekt. Etter avlagt eksamen arbeidet hun fra 1977 til 1981 som arkitekt i byplanavdelingen i Stavanger.

Diplomatisk karriere 
Sletnes begynte å jobbe i utenrikstjenesten i 1981 og gikk Utenriksdepartementets aspirantkurs. Fra 1983 til 1986 var hun stasjonert ved ambassaden i Paris og ivaretok samtidig oppgaver knyttet til UNESCO. Etter noen år ved presse-, informasjons- og kulturavdelingen i Oslo fulgte ny postering i Ottawa (1988–1990). Tilbake igjen i Oslo var Sletnes fra 1991 til 1994 olympiadekoordinator i presse-, informasjons- og kulturavdelingen i Utenriksdepartementet. Hun fikk deretter oppgaver i forbindelse med Norges forhandlinger om medlemskap i EU, og var fra 1994 til 1997 leder for Europaavdelingen. Sletnes ble deretter minister og nestleder ved Norges delegasjon til EU i Brussel, en post hun hadde fra 1997 til 2001. Fra 2002 til 2003 var hun engasjert i EØS-spørsmål, og deretter til 2005 leder for Europaavdelingen med ansvar for spørsmål knyttet til Norges forhold til EU, EØS, EFTA Europarådet, nordisk samarbeid og OSSE. Fra 9. januar 2006 var Sletnes Norges ambassadør til EU før hun ledet EFTAs overvåkingsorgan (ESA) som president fra 2011–2015. Sletnes var fra 1. oktober 2015 til januar 2019 Norges ambassadør til EU og ledet EU-delegasjonen i Brussel. Fra januar 2019 er hun Norges ambassadør til Frankrike.

Utmerkelser 
Sletnes ble i 2007 av kongen utnevnt til kommandør av Den Kongelige Norske Fortjenstorden «for embetsfortjeneste». Sletnes ble i 1997 utnevnt til storridder av Den islandske falkeorden og i 2004 ble hun utnevnt til storoffiser av Republikken Italias fortjenstorden.

Referanser 

Norges ambassadører til EU
Norges ambassadører til Frankrike
Den Kongelige Norske Fortjenstorden
Den islandske falkeorden
Mazatlán

Mazatlán er en by i den meksikanske delstaten Sinaloa. Folketellinger fra 2005 viser et innbyggertall på 352 471 i byen. Mazatlán er en viktig havne- og turistby.

Byer i Sinaloa
Omsundet kunstgressbane

Omsundet kunstgressbane (Omsundet Stadion) er et fotballstadion i Kristiansund, og ligger i Omsundet på Frei. Omsundet kunstgressbane er Frei Fotballklubbs hovedarena og ble offisielt åpnet 1.oktober 2005. Der finnes også klubbhus med garderobeanlegg (ferdigstilt i 2010), tribuneanlegg med kiosk og toalettfasiliteter. Omsundet Stadion fremstår i dag som et moderne fotballanlegg. 

Tilskuerrekorden på stadionet er på 3000 tilskuere og ble satt i 2008, da Kristiansund BK slo Rosenborg i cupens 2. runde.

Se også

 Frei Fotballklubbs offisielle hjemmesider
 Rensvik Kunstgressbane
 Frei Fotballklubb

Referanser

Frei
Fotballstadioner i Norge
Fotball i Møre og Romsdal
Idrettsanlegg i Kristiansund
Heftig og begeistret

Heftig og begeistret er en norsk film fra 2001 regissert av Knut Erik Jensen. Den hadde premiere under Tromsø Internasjonale Filmfestival i januar 2001. Filmen er en dokumentar om sangerne i Berlevåg Mannsangforening. Filmens handling veksler mellom intervjuer med korsangerne, naturskildringer av Finnmark og opptak av korsang (gjerne utendørs og i ruskevær). 

Filmen regnes som både en publikums- og kritikersuksess. Filmen vant to Amanda-priser for beste film og beste dokumentar i 2001. Senere ble det laget en oppfølger, På sangens vinger, som ikke ble like godt mottatt. 

Heftig og begeistret ble lansert i engelsktalende land med tittelen Cool and Crazy

Eksterne lenker 
 

Filmer fra 2001
Norske dokumentarfilmer fra 2000-årene
Amanda for beste norske film
Norskspråklige filmer
Amanda for beste norske dokumentarfilm
Norske musikkdokumentarer